### 5.     Drøftelse af affaldsindsamlingen i byrum og naturområder

**Åbent**

Sagsnr.: 326-2020-11681       J.nr.: 05.07.00           Dokumentnr.:
326-2020-146730

**Sagstype**

Drøftelse.

**Resume og sagens baggrund**

I forbindelse med budgetaftalen for 2020 blev det med
hensigtserklæring H10 besluttet, at der skulle foretages en undersøgelse af
kommunens affaldsordninger i det offentlige rum. Der gives på mødet en
orientering om undersøgelsen med henblik på en drøftelse af eventuelle nye
tiltag på området.

**Indstillinger**

Chefen for Vej, Ejendom og Affald indstiller,

1.    at udvalget
drøfter eventuelle nye tiltag i relation til at minimere mængden af herreløst
affald i henholdsvis byrum og naturområder, og

2.    at eventuelle
budgetmæssige konsekvenser bringes ind i arbejdet med Budget 2021.

**Behandling**

Teknik- og Miljøudvalget.

**Sagsfremstilling**

Under hensigtserklæring H10 ”Tjek af affaldsindsamlinger i
byrum og naturområder” fremgår følgende:

”For rigtigt mange borgere og turister er det en stor
kvalitet, at omgivelserne ikke skæmmes af herreløst affald. Langt de fleste vil
gerne komme af med affaldet på en ordentlig måde, hvilket fordrer en let
tilgængelig affaldsindsamling i vores byer og naturområder.

Det ønskes undersøgt, om vores indsamlingsordninger i det
offentlige rum kan forbedres i form af flere indsamlingsstationer og/eller
hyppigere tømning samt de heraf økonomisk afledte konsekvenser.

Undersøgelsen fremlægges i 1. halvår 2020 og behandles i
Teknik- og Miljøudvalget.”

Administrationen har på den baggrund samlet et overblik over
de nuværende indsamlingsordninger og suppleret dette med forslag til
forskellige indgangsvinkler og nye tiltag på området. Se præsentation i Bilag
1.

Nogle af de temaer, der bliver berørt i forbindelse med
oplægget er hvilke ordninger, Kalundborg Kommune har i det offentlige rum i dag
finansieret af henholdsvis det bruger- og det skattefinansierede område, hvilke
forventninger til serviceniveau, der er beskrevet i kvalitetsstandarderne,
hvilke samarbejder er der med frivillige, hvilke målgrupper der kan være
opmærksomhed på i forbindelse med formidling og nudging, og hvilke nye
løsninger og tiltag, der kan der fokuseres på fremadrettet.

På baggrund af oplægget ønskes der på mødet en drøftelse af
forslag til eventuelle fremadrettede tiltag på området. Hvis der knytter
sig budgetmæssige konsekvenser til tiltagene foreslås disse nærmere beregnet og
efterfølgende bragt ind i arbejdet med budget 2021.

Hvis der er behov for yderligere drøftelse på baggrund af
eventuelle beregninger, forelægges sagen for Teknik- og Miljøudvalget på ny.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - H10 - Tjek af affaldsindsamlingen i byrum og naturområder | 326-2020-174011 |